EkBass/fiwiki-20250220-pages-articles huggingface dataset:
Hirvennenäsaivartaja

Hirvennenäsaivartaja (Cephenemyia ulrichii) on kiiliäisiin kuuluva, hirven loisena elävä kärpäslaji. == Koko ja ulkonäkö == Melko kookas, 16-18 mm pitkä ja ruumiinmuodoltaan pullea, pinnaltaan hyvin tuuheakarvainen kärpänen. Karvoituksen musta-keltainen väritys muistuttaa suuresti kimalaista. Verkkosilmät ovat suuret ja kahvinruskeat. Tuntosarvet ovat kärpäsille tyypilliseen tapaan lyhyet, alaspäin kaareutuvat ja niihin liittyy yläviistoon osoittava arista. Suuosia ei ole, eikä aikuinen kärpänen nauti ravintoa.A. C. Nilssen, M. Isomursu & A. Oksanen (2008) "The moose throat bot fly Cephenemyia ulrichii larvae (Diptera: Oestridae) found developing in roe deer (Capreolus capreolus) for the first time". Acta Veterinaria Scandinavica 50, 14Nilssen & Haugerud (1994) "The moose nose bot fly Cephenemyia ulrichii Oestridae) reported in Norway for the first time". Rangifer 14(2), 89 Täysikasvuinen toukka on tumman punaruskea ja jopa 40 millimetrin pituinen. == Levinneisyys ja lentoaika == Suomessa hirvennenäsaivartajaa tavataan etelärannikolta ainakin Oulun ja Kuusamon korkeudelle saakka. Aikuiset kärpäset ovat lennossa heinä-elokuussa. == Elinympäristö ja elintavat == Hirvennenäsaivartajaa tavataan siellä missä hirviäkin. Aikuinen kärpänen on kiiliäisille tyypilliseen tapaan hyvin lyhytikäinen ja sen ainoa tarkoitus on lisääntyminen. Naaras ei muni vaan ruiskauttaa useiden kymmenien pienten toukkien ryhmän isäntäeläimeksi valitsemansa eläimen sieraimeen. Isäntä on jokseenkin aina hirvi, mutta kehittyneitä toukkia on tavattu myös metsäkauriista. Toukat elävät isäntäeläimen nenäontelossa sekä kurkussa käyttäen ravinnokseen limakalvoja. Suuren toukkamäärän tapauksessa infektio voi johtaa kuolemaan, erityisesti vasojen tapauksessa. Satunnaisesti toukat saattavat kaivautua sieraimista ja nielusta syvemmälle, jopa aivoihin asti, jolloin hirvi voi seota tai kuolla. Toukat tarttuvat alustaansa piikikkään pintansa avulla, kunnes täysin kehittynyt toukka antaa isännän aivastaa itsensä ulos. Kotelo sijaitsee maaperässä. Laji talvehtii toukkana isännän elimistössä. Satunnaisesti hirvennenäsaivartajan tiedetään ruiskuttaneen toukkia myös ihmisen silmään aiheuttaen sidekalvon tulehduksen. Toukkien piikikkyyden vuoksi niiden poistaminen vaatii lääkärikäyntiä. Toukkien ei tiedetä koskaan saavuttaneen toista toukkavaihetta ihmisessä.http://www.lakartidningen.se/includes/07printArticle.php?articleId=16368Mikkola K., Silvennoinen J., Hackman W. (1992) "Hirven nenäsaivartajan aiheuttama ihmisen oftalmomyiaasi". Duodecim 98(13), 1022 == Lähteet == == Aiheesta muualla == * HS.fi (5.5.2011) Hirvennenäsaivartaja roiskaisi toukkia naisen silmään * Janin hillareissu päättyi ikävästi – ”Täällä on matoja” Ilta Sanomat 2.8.2024 (viitattu 3.8.2024) * Taxonomicon: Cephenemyia ulrichii Luokka:Kiiliäiset
Papinniemen leirintäalue

Papinnimen leirintäalue on leirintäalue Etelä-Karjalan pohjoiskärjessä Pyhäjärven rannalla Parikkalan Papinniemessä, entisen Uukuniemen kunnan alueella. Alue on pieni ja lähellä luontoa. Papinniemi tunnetaan erityisesti sen kauniista hiekkarannastaan, joka on pitkä ja hienosta hiekasta muotoutunut. Historia Papinniemessä on ollut leirintäalue toimintaa jo 1960-luvulta saakka. Se on yksi Suomen vanhimmista leirintäalueista. Alueella on ollut toimintaa tunnetusti jo 1600- luvulta lähtien. Uukuniemen Papinniemessä on autioitunut ortodoksikylä, joka on monipuolinen ja laaja historiallisen ajan muinaisjäännösalue. Aluetta pidetään Suomen historian kannalta yhtenä merkittävimpänä arkeologisena alueena. Alueella on sijainnut Uukuniemen ortodoksinen pääkirkko, kalmisto ja asuinpaikka. Asutus on muodostanut kokonaisen ortodoksikylän, joka on autioitunut kokonaan 1600-luvulla. Papinniemi sijaitsee alueella, joka oli kahden kulttuurialueen ja kahden uskontokunnan rajamailla. Paikka on merkittävä moninaisten löytöjensä ansiosta. Ensimmäiset tiedot Papinniemen muinaisjäännöksestä saatiin talteen jo vuonna 1882 . Tämän jälkeen paikka jäi unohduksiin tutkijoilta yli sadaksi vuodeksi kunnes Papinniemen autiokylää ryhdyttiin tutkimaan jälleen 1990-luvulla. Alueen muinaisjäännökset sijaitsevat noin puolen kilometrin pituisella ja noin 150 metrin levyisellä harjanteella. Ylhäällä kallioiden eteläpään tasalla on kirkon paikka ja sen luona kalmisto. Kirkon paikan läheisyyteen on pystytetty ortodoksinen matkamiehen risti. Papinniemen leirintäalueella sijaitsee Suomen parhaiten säilynyt verkkokivi. Verkkokivi toimi kalastajien uhrikivenä. Alueelta löytyy myös muinainen kouraisukivi, josta mm. kauppamiehet kouraisivat onnea mukaansa vaaralliselle kaupparetkelle. ==Aiheesta muualla== *Leirintäalueen kotisivu Viitattu 5.5.2011. Luokka:Suomen leirintäalueet Luokka:Parikkala
Carl Christoffer Gjörwell

Carl Christoffer Gjörwell tarkoittaa kahta saman nimistä henkilöä, isää ja poikaa: *Carl Christoffer Gjörwell (vanhempi) (1731–1811), toimittaja *Carl Christoffer Gjörwell (nuorempi) (1766–1837), arkkitehti
Nacho

Nachot ovat Meksikosta peräisin olevia juustokuorrutettuja tortillalastuja. Nachojen keksijänä pidetään meksikolaista Ignacio Anayaa, joka tarjoili lempinimensä mukaisia nachoja vuonna 1943. Sittemmin nachoista on tullut suosittuja ympäri maailmaa. ==Annos== Nachot koostuvat juustokuorrutteisista tortillalastuista, jotka tarjoillaan joskus esimerkiksi kanan, papujen tai pippurien kera. Juusto on tavallisesti cheddaria, mutta monet valmistajat käyttävät eri juustojen sekoituksia. ==Historia== Nachojen keksijänä on pidetty Ignacio Anayaa. Hänen nimensä lyhennettiin usein muotoon Nacho ja hän työskenteli isäntänä (maître) Victory Club-hotellilla Piedras Negrasissa Meksikossa. Vuonna 1943 paikan päälle tuli amerikkalaisten naisten matkaseurue. Naisten miehet työskentelivät läheisellä Fort Duncanin lentotukikohdassa Yhdysvaltojen puolella rajaa ja naiset olivat tulleet syömään Victory Clubille ostosmatkansa aikana. Kokki ei ollut kuitenkaan tuolloin töissä, joten Ignacio Anaya päätti tehdä itse ruokaa joukolle. Keittiössä oli joitakin ylijääneitä raaka-aineita. Anaya valmisti joitakin tortillalastuja ja kuorrutti ne cheddarjuustolla ja jalapenolla lämmittäen annosta muutaman minuutin uunissa nimeten valmiin annoksen lempinimensä mukaan nachoiksi. Nachojen keksijä Anaya kuoli vuonna 1975. Nachojen resepti julkaistiin vuonna 1949 ilmestyneessä kirjassa A Taste of Texas, ja vuonna 1976 Frank Liberton omistama Rico’s Products tarjoili nachoja ensimmäistä kertaa baseballpelin aikana Texas Rangers-joukkueen ottelussa. ==Lähteet== ==Katso myös== *Tex-mex Luokka:Meksikolainen keittiö Luokka:Ruokalajit Luokka:Espanjankieliset sanat ja sanonnat Luokka:Juustoruoat
Paakkola (Tervola)

Paakkola on Tervolan kunnan rajojen sisäpuolella sijaitseva kylä. Asukkaita on noin 160. ==Sijainti== Paakkola sijaitsee Tervolan kunnan eteläosassa ja osittain Keminmaan kunnan pohjoisosassa, Lapin läänissä, Peräpohjolan maakunnassa. Nimityksiä Paakkola ja Yli-Paakkola käytetään Kemijoen länsi- ja itäpuolilla nauhamaisesti sijaitsevista kylistä, jotka kuuluvat Tervolan kuntaan. Ala-Paakkola sen sijaan on Keminmaan puolella. Nykyään puhekielessä näistä kylistä käytetään nimityksiä Itäkoski, Länsikoski, Törmä ja Maula. Paakkolanvaara on maaston kohouma Törmässä, Ala-Paakkolassa. ==Tapahtumia== Paakkolassa järjestetään joka vuosi Paakkolan Pilkki -niminen tapahtuma. Kävijämäärä on ollut yleensä 500–700 ihmistä. Pilkit järjestää Paakkolan Kyläyhdistys yhdessä Tervolan kunnan kanssa. Tapahtuma on järjestetty vuodesta 1995 alkaen. == Kyläyhdistys == Paakkolan Kyläyhdistys on aktiivinen toimija ja kylän kehittäjä. Kyläyhdistys osti vuonna 2016 Paakkolan Nuorisoseuralta toimitalon. Kyläyhdistys saneerasi talosta koko kylän yhteisen harrastus-, tapahtuma-, viihtymis- ja kokoontumispaikan, johon mahtuu 100 henkeä. Paakkolan Kylätalo on nykyaikaisesti varustettu ja sopii sekä kokousten että erilaisten juhlien pitopaikaksi. == Muuta == Paakkolassa sijaitsevassa Tervolan kotiseutumuseossa esitellään Kemijokivarren asutuksen historiaa esiteltynä vanhan maalaistalon pihapiirissä ja entisöidyssä Paakkolan kyläkoulussa. Museoalueella on näyttelypuisto, jossa on alueella perinteisesti kasvatettuja kasvilajeja ja harvinaisuuksia. Paakkolan Virkistysniemessä ovat veneenlaskupaikka, kota, uimaranta ja leikkikenttä. ==Kirjallisuutta== *Kempas, Mika & Pränni, Eero (toim.): Ylipaakkola : meän kylä kahen puolen jokia. Paakkolan kyläyhdistys, 2002. ISBN 952-91-4819-4. ==Aiheesta muualla== * Paakkolan Kyläyhdistys Luokka:Tervolan kylät
Pertti Lehikoinen

Pertti Lehikoinen (s. 19. maaliskuuta 1952 Helsinki) on suomalainen kirjeshakin maailmanmestari.Pekka Karvonen, Mestarin shakkipeli kestää tuhat tuntia, Helsingin Sanomat 5.5.2011 sivu 7 Lehikoinen on valmistunut ylioppilaaksi Helsingin lyseosta. Sen jälkeen on suorittanut ohjelmoijan tutkinnon Atk-instituutissa ja työskennellyt 1978-2004 systeemisuunnittelijana Aro-Yhtymässä. Hän jäi pois työstä kun kirjeshakin maailmanmestaruusturnaus alkoi. Lehikoinen saavutti nuortenmestaruuden lähishakissa 1970 ja mestaruuden 1989. Kirjeshakin mestaruuden hän sai 1972, suomenmestaruuden 1976, kansainvälisen mestaruuden 1980, suurmestaruuden 1985 ja vihdoin 2011 maailmanmestaruuden, joka oli ollut hänen haaveenaan vuodesta 1975. Voittoon hän lopetti kilpailemisen: "Huipulla on hyvä lopettaa." ==Lähteet== Luokka:Suomalaiset shakinpelaajat Luokka:Kirjeshakin maailmanmestarit Luokka:Kirjeshakin Suomen-mestarit Luokka:Vuonna 1952 syntyneet Luokka:Elävät henkilöt
Pickford House Museum

Pickford House Museum on museona toimiva kaupunkitalo Derbyn kaupungissa Englannissa. Sen rakennutti perheelleen arkkitehti Joseph Pickford (1734-1782) vuonna 1770. Talo on sisustettu kuvaamaan elämää Yrjöjen aikakaudella. Siellä on näytteillä myös kaupunginmuseon tekstiilikokoelma, jossa on asuja myös 1900-luvulta.Museum of Georgian Life and Costume DerbyJoseph Pickford 1734-1782 Derbyshire UK Useimmat tuon aikakauden museoidut rakennukset ovat komeita kartanoita, joissa näkyy yläluokan elämää, mutta Pickford Housessa esitellään keskiluokan historiaa. Pohjakerroksen huoneet on sisustettu sellaiseen asuun jossa ne olisivat voineet olla Pickfordin aikana. Palveluskunnan elämää 1830-luvulla valottavat keittiö, kodinhoitohuone, kellari ja ruokakomero. Keskikerrokseen on luotu vuoden 1815 asussa olevat makuuhuone ja pukeutumishuone. Ylimmässä kerroksessa on palvelijanhuone.Pickford's House Museum About Britain Museoon liittyy myös muotopuutarha ja tuoksuvien kasvien puutarha.Pickford's House Museum Britain Express == Lähteet == Luokka:Derbyn museot Luokka:Englannin kotimuseot
C. E. Carlson

C. E. (Carl Erik) Carlson (16. helmikuuta 1923 Helsinki – 28. huhtikuuta 2010 Helsinki) oli talouselämän vaikuttaja ja kirjailija. Hän toimi Suomen itsenäisyyden juhlarahaston yliasiamiehenä ja julkaisi taloustieteellisten teosten ohessa myös muistelmateoksen. == Elämä ja ura == C. E. Carlsonin vanhemmat olivat Helsingin käräjäoikeuden oikeusneuvosmies, lakitieteen tohtori (h.c.) B. C. Carlson ja konttoristi Margit Spranger. Hän kävi ruotsinkielisen alkeiskoulun, mutta kirjoitti ylioppilaaksi suomenkielisen Normaalilyseon klassiselta linjalta. Suoraan varusmiespalveluksesta hän joutui jatkosodan rintamalle kesällä 1941. Sodan jälkeen hän valmistui diplomi- insinööriksi Helsingin Teknillisestä korkeakoulusta 1949. Toimittuaan useissa yrityselämän johtotehtävissä Carlson väitteli tohtoriksi 1969. Hänet nimitettiin Teknillisen korkeakoulun tuotantotalouden professoriksi. Päätyönsä hän teki yliasiamiehenä Suomen itsenäisyyden juhlarahastossa Sitrassa vuosina 1974–1986. Carlson oli naimisissa Pirkko Carlsonin (o.s. Hiekkala) kanssa vuodesta 1948. Heidän lapsensa olivat kirjailija Kristina Carlson, antropologi Jöns Carlson, kielitieteilijä Lauri Carlson ja lääketieteen tohtori Petteri Carlson. == Kirjallinen tuotanto == Carlson kirjoitti sekä suomeksi että ruotsiksi. Hänen johdollaan laadittiin Sitran tulevaisuutta käsittelevä teos Suomen talous 2010. Hänen omia tekstejään on koottu teokseen Puheita ja kirjoituksia 1974–1985. Vuonna 1999 ilmestyi Carlsonin kirjoittama Fiskars- yhtiön historia Fiskars 350. Nuoren miehen sota 1941–1944 (1993) on Carlsonin muistelmateos rintamavuosilta. Sotaan joutuessaan hän oli 18-vuotias. Hän ei keskity niinkään sodan kulun ja taisteluiden kuvaamiseen kuin kertoo siitä, millaista nuorten miesten elämä rintamalla ylipäänsä oli: asemasotavaiheen erilaiset vapaa-ajan harrastukset, opiskelu, kirjeiden odottaminen ja toisaalta toverien kuoleman kohtaaminen. == Teokset == * Suomen talous 2010. Suomen Itsenäisyyden juhlavuoden 1967 rahasto, 1981. Sarja B. ISSN 0355-1986 * C. E. Carlson, Tauno Olkkonen, Pentti Kallio, Teollisuustalous. Tietomies, 1982. * Puheita ja kirjoituksia 1974–1985. Helsinki 1986. Suomen itsenäisyyden juhlavuoden 1967 rahasto. Sarja B. ISSN 0355-1989 * Nuoren miehen sota 1941–1944. Gummerus, 1993. ISBN 951-20-4326-2 * Fiskars 350. Otava, 1999. Suom. Pirkko Carlson. ISBN 951-1-16325-6 == Lähteet == * Bertil Roslin, C.E. Carlson. Hufvudstadsbladet 9.6.2010 *Suomen professorit 1640–2007. Toim. Leena Ellonen. Suomen professoriliitto. Helsinki, 2008. *Tuomo Särkikoski, Sitra – tulevaisuus tehtävänä. Edita, 2007. Sitra, ISSN 0785-8388 === Viitteet === == Aiheesta muualla == * Haastattelu: Luokka:Suomalaiset yritysjohtajat Luokka:Valtionlaitosten johtajat‎ Luokka:Suomalaiset insinöörit Luokka:Suomalaiset professorit Luokka:Teknillisen korkeakoulun professorit Luokka:Vuonna 1923 syntyneet Luokka:Vuonna 2010 kuolleet
Lontoo rae

Lontoo rae on alun perin Chymoksen ja nykyisin Fazerin valmistama lakritsimakeinen, joka tuli markkinoille vuonna 1957. Rakeissa on lakritsisydän ja rapea aniksen makuinen kuori, jonka väri on valkoinen, vaaleankeltainen tai vaaleanliila. Se on yksi suosituimpia ”leffakarkkeja”. Sen mainonta sai aikoinaan paljon huomiota, kun tv-sarjasta Mennään bussilla tuttu rahastaja Jack (Bob Grant) puhui huonolla suomella ”niin Londoraeta, niin Londoraeta”.Leena Kauria (toim): Meidän tehdas Chymos, Chymoksen historiikki (Julk. Chymoksen perinneyhdistys ry.) ISBN 978-952-93-4517-5 Lontoo raetta myydään pusseissa sekä suklaalevynä. Pussista poiketen Lontoo rae -suklaalevy sisältää ammoniumkloridia eli salmiakkia. == Lähteet == * Suomessa valmistettuja Fazerin Lontoo rakeita pussissa (150 g) === Viitteet === == Aiheesta muualla == * Lontoo rae Mainos, jossa Mennään bussilla -sarjasta tuttu hahmo mainostaa makeisia (v. 1980) Luokka:Fazerin makeiset
Voimistelu kesäolympialaisissa 1952 – naisten hyppy

Naisten voimistelun hyppyyn Helsingin olympiakisoissa 1952 osallistui 134 urheilijaa ja he edustvat 18 eri kansakuntaa. Kilpailu käsitti kaksi suoritusta, pakolliset ja vapaavalintaiset liikkeet. Pisteet vaikuttivat osaltaan myös henkilökohtaiseen 8-otteluun ja joukkuekilpailuun. ==Hyppy== # Kilpailija Pist 1 2 1 Jekaterina Kalintšuk 19,20 9,70 9,50 2 Marija Gorohovskaja 19,19 9,63 9,56 3 Galina Minaitševa 19,16 9,73 9,43 4 Medeja Džugeli 19,13 9,73 9.40 5 Galina Urbanovitš 19,10 9,70 9,40 6 Nina Bortšarova 19,03 9,80 9,23 7 Karin Lindberg 18,79 9,36 9,43 7 Helena Rakoczy 18,79 9,53 9,26 ==Lähteet== * Tulokset puolan kielellä Luokka:Voimistelu kesäolympialaisissa 1952
Voimistelu kesäolympialaisissa 1952 – naisten puomi

Naisten puomivoimisteluun Helsingin olympiakisoissa 1952 osallistui 134 urheilijaa ja he edustivat 18 eri kansakuntaa. Kilpailu käsitti kaksi suoritusta: pakolliset ja vapaavalintaiset liikkeet. Pisteet vaikuttivat osaltaan myös henkilökohtaiseen 8-otteluun ja joukkuekilpailuun. ==Puomi== # Kilpailija Pist 1 2 1 Nina Bortšarova 19,22 9,46 9,76 2 Marija Gorohovskaja 19,13 9,43 9,70 3 Margit Korondi 19,02 9,46 9,56 4 Ágnes Keleti 18,96 9,43 9.53 5 Galina Urbanovitš 18,93 9,40 9,53 6 Olga Tass 18,86 9,40 9,46 6 Cwetana Stanczewa Dobrewa 18,86 9,43 9,43 ==Lähteet== * Tulokset puolan kielellä Luokka:Voimistelu kesäolympialaisissa 1952
Rusakkonuljaska

Rusakkonuljaska (Chroogomphus rutilus) on Suomessa yleinen hyvä ruokasieni, jota ei kuitenkaan tapaa erityisen usein suurissa määrin samoilla kohdin. Se on pääosin kosteahkojen lehtojen alueella. Se suosii kalkkipitoista maaperää ja katsotaan männyn juurisieneksi. Rusakkonuljaska on DNA-tutkimuksen perusteella jaettu viideksi eri lajiksi, joista ainakin neljä kasvaa Suomessa. Myöhemmin annetut lajinimet ovat kangasrusakkonuljaskalaji.fi, jänönnuljaska, purppuranuljaska, rusojalkanuljaska sekä nimilaji ruskonuljaska (C. rutilus). Sieni on pehmeä, jalka täyteinen ja hoikkarakenteinen. Lakki on huomattavan kupera ja heltat paksut ja harvassa, mustaitiöiset, huomattavan voimakkaasti johteiset. Ulkomuoto vaikuttaa selkeästi muiden nuljaskoiden kaltaiselta, mutta rusakkonuljaska luetaan nykyisin eri sukuun kuin Suomessa tavattavat limanuljaska, punanuljaska ja lehtikuusennuljaska. == Lähteet == == Aiheesta muualla == * Luontoportti: Rusakkonuljaska (Chroogomphus rutilus) * Chroogomphus rutilus, rusakkonuljaska @ Natural Fungi in Finland * Laji.fi: rusakkonuljaska (Chroogomphus rutilus) Kuvia. * UniProt, taxonomy: Chroogomphus rutilus Luokka:Gomphidiaceae Luokka:Suomalaiset ruokasienet
Vesak

Vesak tai suomeksi buddhapäivä on Buddhan syntymän kunniaksi vuosittain vietetty buddhalainen juhla. Sen ajankohta vaihtelee valtioittain ja kuun vaiheiden mukaan. Yleensä vesakia vietetään buddhalaisen kalenterin vaiśākha- kuukauden täydenkuun päivänä, mutta monissa mahajana-buddhalaisissa maissa vaiśākha-kuukauden 8. päivänä. Gregoriaanisessa kalenterissa juhla sijoittuu toukokuun tienoille. ==Lähteet== Luokka:Buddhalaiset juhlapäivät Luokka:Toukokuun juhlapäivät
Konstantin Barulin

Konstantin Aleksandrovitš Barulin (, s. 4. syyskuuta 1984 Karaganda, Kazakstanin SNT, Neuvostoliitto) on venäläinen jääkiekkomaalivahti. Viitattu 5.11.2013 Hän on pelannut aiemmin KHL:n Ak Bars Kazanissa, Atlantissa, HK Sotšissa, HK Neftehimik Nižnekamskissa sekä TsSKA Moskovassa. St. Louis Blues varasi Barulinin NHL:n vuoden 2003 varaustilaisuuden kolmannella kierroksella 84. pelaajana, mutta hän ei tehnyt sopimusta St. Louisin kanssa vaan jäi Venäjälle, missä on pelannut KHL:ssä vuodesta 2008. Barulin kuului Venäjän jääkiekkomaajoukkueeseen sen voittaessa MM-kultaa vuonna 2012, mutta pelasi turnauksessa vain kaksi ottelua. ==Lähteet== ==Aiheesta muualla== * * Luokka:Venäläiset jääkiekkomaalivahdit Luokka:Jääkiekon maailmanmestarit Luokka:St. Louis Bluesin varaamat pelaajat Luokka:Vuonna 1984 syntyneet Luokka:Elävät henkilöt
Sivetti

Sivetti on sivettikissojen peräaukon tienoilla olevista anaalirauhasista erittyvä voimakashajuinen aine.Nykysuomen sanakirja, WSOY 1976. sivu 221. ==Lähteet== Luokka:Hajusteet Luokka:Sivettieläimet Luokka:Eläinten rauhasperäiset tuotteet
Virolat

Virolat (Virola) on eteläamerikkalainen kasvisuku, joka kuuluu muskottikasvien (Myristicaceae) heimoon. Puun pihka sisältää voimakkaita hallusinogeenisia alkaloideja. Pihkaa on kuivattu, jauhettu ja imetty sieraimiin. Sitä on käytetty Amazonin heimojen maagis-uskonnollisissa menoissa. == Lajeja == * Virola calophylla * Virola calophylloidea * Virola elongata – nuuskavirolaKassu – Kasvien suomenkieliset nimet: Virola Viitattu 13.3.2016. * Virola sebifera * Virola surinamensis – guyananvirola * Virola theiodora == Lähteet == * Virola ITIS-tietokannassa === Viitteet === Luokka:Muskottikasvit
Hans Jacob von Grimmelshausen

Hans Jacob von Grimmelshausen (n. 1622 Gelnhausen – 17. elokuuta 1676 Renchen) oli saksalainen kirjailija, jonka tunnetuin teos on Der Abenteuerliche Simplicissimus Teutsch, 1676 eli Seikkailukas Simplicissimus (suom. Werner Anttila, 1950, 2. p. Karisto 1977). Humoristinen teos on omaelämäkerrallinen kuvaus, joka sijoittuu kolmikymmenvuotisen sodan aikaan.Otavan kirjallisuustieto, sivu 257 == Lähteet == * Toim. Risto Rantala ja Kaarina Turtia, Otavan kirjallisuustieto. Otava, 1990 ISBN 951-1-09209-X === Viitteet === ==Aiheesta muualla== Luokka:Saksalaiset kirjailijat Luokka:1620-luvulla syntyneet Luokka:Vuonna 1676 kuolleet
Khổng Tú Quỳnh

Khổng Tú Quỳnh (s. 22. marraskuuta 1991) on vietnamilainen poplaulaja, näyttelijä ja malli. Nuorena hän esiintyi lukuisissa teinilehdissä ja osallistui koulujensa kulttuurifestivaaleihin ja tanssikilpailuihin. 16-vuotiaana hänet löysi vietnamilainen levy-yhtiö NewGen Entertainment, jonka kanssa hän sitten allekirjoitti sopimuksen. Julkaistuaan suosituimman kappaleensa Tiệm Bánh Dâu Tây (mansikkaleipomo) Tú Quỳnhin fanit alkoivat kutsua häntä nimellä Cô Bé Dâu Tây eli Pikkuneiti Mansikka. Nykyään hän myös opiskelee ravintolan johtoa ja turismia Hồng Bàngin yliopistossa Hồ Chí Minhin kaupungissa. == Lähteet == == Aiheesta muualla == * Luokka:Vietnamilaiset muusikot Luokka:Vuonna 1991 syntyneet Luokka:Elävät henkilöt
Ronin The Samurai

Ronin The Samurai on Angry Martian Studiosin kehittämä hack and slash -peli, joka julkaistiin iPadille vuonna 2010. Siitä on tehty myös 21. toukokuuta 2010 kehittynyt versio, jossa muun muassa HD-grafiikat, uutta kuvamateriaalia, uudet animaatiot ja uudet viholliset. == Tarina == Pelin tapahtumat sijoittuvat feodaaliseen Japaniin, jossa ilkeä shōgun Herra Itachi Hatake on vallannut maan. Herra Hataken armeijat alkavat hyökätä rauhalliseen maahan ja teurastavat kaiken tielleen osuvan. Lukemattomat sotilaat kaatuvat taistelussa Herra Hataken armottomia armeijoita vastaan. Kaikki tuntuu olevan menetetty, mutta sitten verisestä sumusta ilmestyy eräs tuntematon voimakas ja peloton samurai aikomuksenaan kukistaa ilkeä shōgun. == Kehitys == Ronin The Samurai kehitettiin iPhonen Unity3D-pelimoottorilla. Peli julkaistiin iTunesin App Storessa 4. toukokuuta 2010. ==Lähteet== ==Aiheesta muualla== *Angry Martian Studios Facebookissa Luokka:Vuoden 2010 videopelit Luokka:Indie-videopelit Luokka:Hack and slash -pelit Luokka:IOS-pelit
Robert Preston

Robert Preston (8. kesäkuuta 1918 Newton, Massachusetts – 21. maaliskuuta 1987 Santa Barbara, Kalifornia) oli yhdysvaltalainen näyttelijä. Hän aloitti elokuvauransa 1930-luvun lopulla. Tunnetuksi hän tuli näyteltyään Cecil B. DeMillen vuonna 1939 valmistuneessa elokuvassa Urhojen tie. Preston näytteli Broadwaylla musikaalissa The Music Man ja sai roolisuorituksestaan Harold Hillinä Tony-palkinnon. Hän näytteli saman roolin myös musikaalin elokuvaversiossa Musiikkimies, joka valmistui vuonna 1962. Toisen Tony- palkintonsa Preston sai vuonna 1966 musikaalista I Do! I Do!. Preston oli ehdolla parhaan miessivuosan Oscar-palkinnon saajaksi elokuvasta Victor/Victoria (1982). == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Vuonna 1918 syntyneet Luokka:Vuonna 1987 kuolleet Luokka:Tony-palkinnon saajat
Deezer

Deezer on ranskalainen musiikkipalvelu, jossa käyttäjät voivat kuunnella musiikkia suoratoistona Internetistä. Deezer julkaistiin 24. elokuuta 2007. Palvelua kustannetaan mainostuloilla. Toukokuussa 2013 Deezerissä oli 20 miljoonaa kappaletta. Palvelun käyttö ei vaadi erillistä ohjelmaa, vaan sivustolla olevia kappaleita pystyy kuuntelemaan suoraan verkkosivuston kautta. Palvelu on saatavissa myös älypuhelimille erillisen sovelluksen kautta. Palvelu avattiin Suomessa toukokuussa 2013. Deezerissä on tarjolla yli 53 miljoonaa kappaletta. == Lähteet == == Aiheesta muualla == * Deezer Luokka:Musiikkisivustot Luokka:Musiikin suoratoistopalvelut Luokka:Ranskalaiset verkkosivustot
2,3-bisfosfoglyseriinihappo

2,3-Bisfosfoglyseriinihappo eli 2,3-bisfosfoglyseraatti (C3H8O10P2) on glyseriinihapon johdannainen, jossa hapon kaksi hydroksyyliryhmää ovat esteröityneet fosforihapon kanssa. Se on punasoluissa esiintyvistä orgaanisista fosfaateista yleisin ja tärkeä hemoglobiinin toiminnalle. == Metabolia == 2,3-Bisfosfoglyseriinihappoa muodostuu punasoluissa glykolyysin sivureaktiona. Osa glykolyysissä muodostuneesta 1,3-bisfosfoglyseraatista muunnetaan isomeerikseen 2,3-bisfosfoglyseriinihapoksi bisfosfoglyseraattimutaasientsyymin katalysoimana. Yhdiste voidaan muokata takaisin glykolyysiin bisfosfoglyseraattifosfataasientsyymillä, joka muuttaa sen 3-fosfoglyseriinihapoksi. Tämä hajottaminen on suotuisaa erityisesti matalassa pH:ssa. 2,3-Bisfosfoglyseraattia muodostuu myös glykolyysin kahdeksannessa vaiheessa. Fosfoglyseraattimutaasientsyymi siirtää itseensä kiinnittyneen fosfaattiryhmän 3-fosfoglysiinihapolle, jolloin muodostuu 2,3-bisfosfoglyseriinihappoa. Tämän jälkeen fosfoglyseraattimutaasi hydrolysoi toisen fosfaattiesteriryhmistä ja muodostuu 2-fosfoglyseriinihappoa. == Merkitys hapensiirrossa == 2,3-Bisfosfoglyseraatin konsentraatio veressä on noin 2 mM, mikä vastaa hemoglobiinin konsentraatiota. Yhdiste on allosteerinen säätelytekijä, joka sitoutuu jännittyneen T-konformaatiossa olevaan hemoglobiiniin. T-konformaatiossa hemoglobiinitetrameerissa on tasku, jossa on histidiini- ja lysiini-aminohappoja, joiden sivuketjut ovat positiivisesti varautuneita ja 2,3-bisfosfoglyseraatti sitoutuu niihin. Tämä tasapainottaa muuten epästabiilia T-konformaatiota, joka hapen sitoutuessa muuttuisi relaksoituneeksi R-muodoksi, jossa taskua ei ole. T-muodon affiniteetti hapen suhteen on heikompi kuin R-muodolla ja se siis myös luovuttaa helpommin happea tätä tarvitseville kudoksille. T-hemoglobiini, johon on sitoutunut 2,3-bisfosfoglyseriinihappo tarvitsee suuremman happikonsentraation muuttaakseen konformaatiotaan kuin T-muodossa oleva hemoglobiini, johon se ei ole sitoutunut. Sikiöiden hemoglobiinin rakenne on erilainen kuin aikuisilla. Sikiön hemoglobiini sitoutuu 2,3-bisfosfoglyseriinihappoon heikommin kuin aikuisten hemoglobiini ja hapensitomiskyky on tällöin suurempi. Tämä mahdollistaa erittäin tehokkaan hapensiirron äidiltä sikiölle. Veren 2,3-bisfosfoglyseriinihappokonsentraatio kasvaa tupakoinnista tai korkealla vuoristossa vähähappisissa oloista johtuvassa kroonisessa hypoksiassa. Yhdisteen pitoisuus on koholla myös kroonista anemiaa sairastavilla henkilöillä == Lähteet == == Aiheesta muualla == *Human Metabolome Database: 2,3-Diphosphoglyceric acid Luokka:Orgaaniset fosfaatit
Käsipallon miesten Euroopan-mestaruuskilpailut

Käsipallon miesten Euroopan-mestaruuskilpailut on European Handball Federationin kahden vuoden välein järjestämä mestaruusturnaus eurooppalaisille maajoukkueille. Ensimmäinen turnaus pelattiin vuonna 1994. == Kisapaikat ja mitalistit == # Vuosi Isäntämaa Kultaa Hopeaa Pronssia 1 1994 Portugali 2 1996 Espanja 3 1998 Italia 4 2000 Kroatia 5 2002 Ruotsi 6 2004 Slovenia 7 2006 Sveitsi 8 2008 Norja 9 2010 Itävalta 10 2012 Serbia 11 2014 Tanska 12 2016 Puola 13 2018 Kroatia 14 2020 Itävalta Norja Ruotsi 15 2022 Unkari 16 2024 Saksa == Aiheesta muualla == * EHF Euro *
Käsipallon Euroopan-mestaruuskilpailut

Käsipallon Euroopan-mestaruuskilpailut voi tarkoittaa seuraavia kilpailuja: * Käsipallon miesten Euroopan-mestaruuskilpailut * Käsipallon naisten Euroopan- mestaruuskilpailut
Hot Sauce Committee Part Two

Hot Sauce Committee Part Two on Beastie Boysin kahdeksas studioalbumi. Sen piti alun perin ilmestyä 15. syyskuuta 2009 nimellä Hot Sauce Committee, Pt. 1. Albumin julkaisu kuitenkin siirtyi Adam ”MCA” Yauchin syöpädiagnoosin takia. Kahden vuoden viivästyksen jälkeen Hot Sauce Committee Part Two ilmestyi Euroopassa huhtikuun 2011 lopussa ja Yhdysvalloissa 3. toukokuuta 2011. Suomessa albumi debytoi virallisen albumilistan sijalla 29. Albumin on tuottanut Beastie Boys ja miksannut Philippe Zdar. == Kappaleet == # # # # # # # # # # # # # # # # Deluxe Editionin bonuskappaleet # * # # Japanin bonuskappale # * == Arvostelut == * Allmusic: Allmusic review * Desibeli.net: Beastie Boys: Hot Sauce Committee Part Two Viitattu 7.1.2023. * Entertainment Weekly: A–Entertainment Weekly * Metacritic: 83/100Metacritic aggregate * Pitchfork Media: 7.0/10Pitchfork Media * Rolling Stone: Rolling Stone * Soundi: Beastie Boys: Hot Sauce Committee Part Two Viitattu 7.1.2023. == Lähteet == Luokka:Beastie Boysin albumit Luokka:Vuoden 2011 albumit
Oma-kabaree

Oma-kabaree oli syksyllä 1969 esitetty poliittinen kabaree-ohjelma. Sen tekijänä oli Yle TV1:n teatteritoimitus, jossa vaikutti joukko vahvasti vasemmistolaisia kulttuurihenkilöitä. Ohjelmaa kuvattiin sanoin: "Poliittinen kabaree omistamisen ihanuudesta ja taloudellisesta demokratiasta." Ohjelman tarkoitus oli herättää kysymyksiä tuotantovälineiden omistuksesta, taloudellisen vallan keskittymisestä ja tuloeroista. Ohjelmaa arvostelleet arvioivat kabareen sisällön olevan sosialistinen. == Esiintyjät == * Kristiina Halkola * Vesa-Matti Loiri == Tuotantoryhmä == * Timo Bergholm (tuottaja) * Anu Saari (ohjaaja) * Kaj Chydenius (musiikki) * Eero Ojanen (musiikki) * Aimo Pöyhönen (lavastus) * Mikko Sergejeff (kuvaus, valot) == Tekstit == * Antti Eskola * Antero Jyränki * Jaakko Laakso * Aulikki Oksanen * Petri Repo * Arvo Salo == Vaikutukset == Ohjelma poiki valituksen Yleisradion ohjelmaneuvostolle. Ohjelmaneuvoston kokoukselle jätetyssä päätöslauselmaehdotuksessa arvioitiin, ettei ohjelma täytä Yleisradion voimassa olevan toimiluvan edellyttämää asiallisuutta ja puolueettomuutta. Neuvosto hylkäsi esityksen äänin 6-7. Oma-kabareesta on jäänyt elämään etenkin 24. syyskuuta 1969 Kristiina Halkolan esittämä Laulu 20 perheestä, jossa lueteltiin suurin osa tuon ajan Suomen rikkaimmista suvuista. == Lähteet == Luokka:Yle TV1:n televisio-ohjelmat
Of Rust and Bones

__NOTOC__ Of Rust and Bones on suomalaisen metalliyhtye Poisonblackin neljäs studioalbumi, joka julkaistiin 22. maaliskuuta 2010. Albumi on Poisonblackin viimeinen julkaisu Century Media -levy-yhtiön alaisuudessa. Albumi ylsi Suomen virallisen listan sijalle 6. == Kappaleet == # # # # # # # # # == Kokoonpano == * Ville Laihiala – laulu, soolokitara, taustalaulu * Janne Markus – kitara, taustalaulu * Antti Remes – basso * Tarmo Kanerva – rummut * Marco Sneck – koskettimet == Arvostelut == * Blabbermouth: Blabbermouth: CD review * Imperiumi.net: Imperiumi.net: Levyarvío * Soundi: Soundi: Levyarvio == Lähteet == == Aiheesta muualla == * * Luokka:Poisonblackin albumit Luokka:Vuoden 2010 albumit
Four Seasons Hotel Miami

Four Seasons Hotel Miami on hotellikäytössä oleva pilvenpiirtäjä, joka sijaitsee Miamin kaupungissa Floridan osavaltiossa Yhdysvalloissa. Rakennus tunnetaan myös nimellä Four Seasons Tower. Four Seasons Hotel Miami on Miamin kaupungin ja Floridan osavaltion toiseksi korkein rakennus Panorama Towerin jälkeen: sen korkeus on 240 metriä. Rakennuksen rakentaminen aloitettiin vuonna 2000, ja se valmistui vuonna 2003. Rakennuksen kustannukset olivat noin 280 miljoonaa USA:n dollaria. Suunnittelijana toimi Gary Edward Handel & Associates -yhtiö. == Katso myös == *Four Seasons -hotelliketju == Lähteet == == Aiheesta muualla == Luokka:Miamin pilvenpiirtäjät Luokka:Miamin hotellit Luokka:Miami-Daden piirikunnan rakennukset ja rakennelmat
Arlex Blomqvist

Frans Arlex Ernfrid Blomqvist (24. helmikuuta 1898 Degerby – 26. helmikuuta 1918 Kirkkonummi) oli suomalainen maanviljelijä ja ruotsin kielellä kirjoittanut runoilija. Suomen sisällissotaan valkoisten puolella suojeluskunnassa osallistunut Blomqvist kaatui helmikuun lopulla 1918 Kirkkonummella. Blomqvistin runoja julkaistiin 1919 kokoelmassa Drömmen om livet. == Teoksia == * Drömmen om livet. Schildt, Helsingfors 1919, 2. näköispainos Hembygdens vänner i Sjundeå, Sjundeå 1988 == Lähteet == * * Suomen sotasurmat 1914-1922-tietokanta * Teoslista Fennica-tietokanta Luokka:Suomalaiset runoilijat Luokka:Suomen sisällissodan valkoiset Luokka:Vuonna 1898 syntyneet Luokka:Vuonna 1918 kuolleet
Nikolai Breško-Breškovski

Nikolai Nikolajevitš Breško-Breškovski (; 20. helmikuuta (J: 8. helmikuuta) 1874 Pietari – 23. elokuuta 1943 Berliini) oli venäläinen kirjailija ja lehtimies. Nikolai Breško-Breškovski syntyi puolalais-ukrainalaiseen aatelissukuun. Hänen äitinsä oli narodnikki ja sosialistivallankumouksellisten johtaja Jekaterina Breško-Breškovskaja. Äidin pidätyksen ja karkotuksen takia Nikolai kasvoi enonsa luona Volynian Zaslavissa. Valmistuttuaan Rovnon reaaliopistosta vuonna 1893 hän muutti Pietariin, jossa hän työskenteli valmisteveroviraston tarkastajana. 1890-luvun puolivälissä hänestä tuli ammattikirjailija. Breško-Breškovskin varhaisten teosten aiheena oli Ukrainan maaseudun elämä ja Zaporižžjan kasakoiden historia. 1900-luvun alusta lähtien hän kirjoitti sanoma- ja aikakauslehtiin urheilusta, muodista, seurapiiritapahtumista ja maalaustaiteesta. Taidekriitikkona Breško-Breškovski oli suorasukainen ja naiivi. Leo Tolstoin haastattelu vuonna 1907 sai Viktor Bureninin nimittämään häntä ”kuuluisuuksia imeväksi kirpuksi”. Kirjailijana ja lehtimiehenä Breško-Breškovski oli tavattoman tuottelias. Ajankohtaisten lehtiartikkeleiden lisäksi hän kirjoitti satoja kaupunkirahvaalle tarkoitettuja viihderomaaneja ja -kertomuksia. 1910-luvun alussa Breško- Breškovski oli Venäjän luetuin kirjailija. Erityisen suosittuja olivat sirkuspainijoiden ja härkätaistelijoiden elämästä kertovat romaanit. Eräitä niistä esitettiin myös näytelmäversioina. Breško-Breškovski oli Venäjän ensimmäinen elokuvakäsikirjoittajana toiminut kirjailija ja hän työskenteli myös elokuvaohjaajana. 1910-luvun puolivälissä kirjailijan pääteemaksi muodostui seurapiirien ja hovin paheellinen elämä. Balkanin sodissa vuosina 1912–1913 hän työskenteli sotakirjeenvaihtajana. Ensimmäisen maailmansodan aikana hän kirjoitti isänmaallisia ja saksalaisvastaisia romaaneja. Helmikuun vallankumouksen jälkeen kirjoitettu ”Keisariparin häpeä” (Pozor dinastii, 1917) kuvaa Grigori Rasputinin vaikutusta Venäjän keisaripariskuntaan. Vuonna 1920 Breško-Breškovski muutti pois Venäjältä. Ulkomailla kirjoitettujen yli kolmenkymmenen romaanin aiheita ovat ”juutalaisten, saksalaisten ja bolševikkien Venäjän-vastainen salaliitto” sekä salaperäisen ”Slaavilaisen liiton” toiminta. Vuonna 1933 kirjailija siirtyi Berliiniin, jossa hän työskenteli Natsi-Saksan propagandakoneistossa. Hän sai surmansa kaupungin pommituksessa. ==Suomennettu teos== *Keisariparin häpeä: kaksiosainen poliittinen romaani. Helsinki: G. W. Edlund, 1917. ==Lähteet== ==Aiheesta muualla== * Nikolai Breško-Breškovskin teoksia Lib.ru -sivustolla Luokka:Venäläiset kirjailijat Luokka:Venäläiset toimittajat Luokka:Vuonna 1874 syntyneet Luokka:Vuonna 1943 kuolleet
Robert Cormier

Robert Edmund Cormier (17. tammikuuta 1925 – 2. marraskuuta 2000) oli yhdysvaltalainen kirjailija, kolumnisti ja toimittaja, joka oli tunnettu syvästi pessimistisestä, alakuloisesta kirjallisuudestaan. Hänen tunnetuimmat teoksensa ovat I Am the Cheese, After the First Death, We All Fall Down ja The Chocolate War, joista kaikki ovat voittaneet palkintoja. Kirjojen teemoissa käsitellään usein kaltoinkohtelua, psyykkisiä häiriöitä, väkivaltaa, kostoa, pettämistä ja salaliittoa. Protagonistit eivät voita suurimmassa osassa hänen kirjoistaan. == Elämäkerta == Robert Cormier syntyi Geoffrey Leonardille ja Irma Cormierille Leominsterin kaupungissa, Massachusettsissa Yhdysvalloissa ranskalais-kanadalaisessa kaupunginosassa nimeltä French Hill. Hän oli perheen kahdeksasta lapsesta toinen. Hänen perheensä muutti säännöllisesti säästääkseen vuokrakustannuksissa, muttei koskaan muuttanut kotikaupungistaan. Vaikka hän oli paljon vanhempi ja omisti oman kesäasunnonsa, hän pysyi silti vain 30 kilometrin päässä Leominsteristä. Cormier kävi yksityistä katolilaiskoulua. Hän alkoi kirjoittaa ensimmäisellä luokalla, ja koulu kehuikin häntä runollisuudestaan. Seitsemännellä luokalla hän ymmärsi ensimmäisen kerran hän ymmärsi pyrkivänsä kirjailijaksi, kun nunna kannusti häntä kirjoittamaan runon. Hän kävi myös Leominsterin high schoolia ja valmistui luokkansa presidenttinä. Fitchburg State Collegen fuksina hän julkaisi tietämättään ensimmäisen novellinsa, kun hänen professorinsa Florence Conlon lähetti yhden hänen tarinoistaan valtakunnalliselle katoliselle lehdelle, The Signille, 75 dollarilla. Cormier aloitti ammattikirjoittajan uransa käsikirjoittamalla radiomainoksia. Vaikka hänestä alkoi tulla yleisesti tunnettu, hän lopetti kirjoittamisen paikalliselle sanomalehdelleen, Fitchburg Sentinelille. == Julkaistut teokset == Romaanit * Now and At the Hour (1960) * A Little Raw on Monday Mornings (1963) * Take Me Where the Good Times Are (1965) * The Chocolate War (1974) * I Am the Cheese (1977) * After the First Death (1979) * The Bumblebee Flies Anyway (1983) * Beyond The Chocolate War (1985) * Fade (1988) * Other Bells for Us to Ring (1990) (Julkaistu Isossa- Britanniassa vuonna 1991 nimellä Darcy) * We All Fall Down (1991) * Tunes for Bears to Dance To (1992) * In the Middle of the Night (1995) * Tenderness (1998) * Heroes (1998) * The Rag and Bone Shop (2001) Kokoelmat * Eight Plus One (1980) * The Moustache (1974) * Frenchtown Summer (1999) Tietokirjallisuus * I Have Words to Spend (1991) == Lähteet == Luokka:Yhdysvaltalaiset lasten- ja nuortenkirjailijat Luokka:Yhdysvaltalaiset jännityskirjailijat Luokka:Vuonna 1925 syntyneet Luokka:Vuonna 2000 kuolleet
Tatjana Jefimenko

Tatjana Jefimenko (s. 2. tammikuuta 1981 Biškek) on kirgisialainen yleisurheilija, joka kilpailee korkeushypyssä. Jefimenko voitti pronssia alle 20-vuotiaiden MM-kisoista 1998 tuloksellaan 184 senttimetriä. Hän jäi seuraavan vuoden aikuisten MM-kisoissa karsintaryhmänsä kuudennelletoista sijalle hypättyään neljä senttiä alempaa eikä saanut tulosta Sydneyn olympialaisissa 2000, mutta voitti pronssia Aasian-mestaruuskilpailuista. Jefimenko voitti vuonna 2002 kultaa sekä Aasian kisoissa että Aasian- mestaruuskilpailuissa. Jefimenko hyppäsi vuonna 2003 Roomassa silloisen Aasian-ennätyksen 197. Nykyisin ennätystä pitää hallussaan Kazakstanin Marina Aitova, joka teki tuloksen 199 vuonna 2009. Jefimenko oli Ateenan olympialaisissa 2004 karsinnan 23. eikä päässyt finaaliin. Hän kuitenkin menestyi jälleen Aasian tasolla, kun hän voitti kultaa Aasian- mestaruuskilpailuista 2005 ja hopeaa sekä Aasian kisoista 2006 että saman vuoden sisäratojen Aasian-mestaruuskilpailuista. Jefimenko hyppäsi vuonna 2006 myös sisäratojen ennätyksensä 195, joka on samalla myös Kirgisian ennätys. Jefimenko voitti vuonna 2007 kolmannen Aasian-mestaruutensa jaetulla kisaennätyksellä 194 senttimetriä. Hän sai kultaa myös sisäratojen Aasian- mestaruuskilpailuista 2008 hypättyään tasan saman tuloksen 191 kazakstanilaisen Anna Ustinovan kanssa, muttei onnistunut Pekingin olympialaisissa 2008, joissa hän ei saanut tulosta. == Ennätykset == Lähde: IAAF * Korkeushyppy: 197 cm (2003) * Korkeushyppy (sisäradat): 195 cm (2006) == Lähteet == Luokka:Kirgisialaiset korkeushyppääjät Luokka:Vuonna 1981 syntyneet Luokka:Elävät henkilöt
Alfred Fahler

Alfred Fahler (1892 – 24. joulukuuta 1918 Visby, Gotlanti) oli suomenruotsalainen kirjailija. Vaasasta kotoisin ollut Fahler aloitti uransa 1912 julkaisemalla runokokoelman Döda drömmar. Kaksi vuotta myöhemmin hän julkaisi toisen kokoelman Bland cypresser. Kokoelmien runot olivat romanttisia ja tunteellsia. Fahler lähti 1915 salaa Saksaan liittyäkseen jääkäreihin mutta perillä saksalaiset viranomaiset pitivät häntä venäläisenä vakoojana ja pidättivät hänet. Fahler joutui vankileirille ja sai kärsiä kovaa kohtelua. Hän pääsi vapaaksi vasta maaliskuussa 1918. Ruotsiin vapautumisensa jälkeen siirtynyt Fahler kirjoitti kokemuksistaan kirjan I fängelse och fängläger. Vankeusaika oli rasittanut Fahlerin terveyttä ja hän ei palannut koskaan Suomeen vaan kuoli jouluaattona 1918 Visbyssä Gotlannissa. == Teoksia == * Döda drömmar. Helsingfors 1912 * Bland cypresser : dikter. Helsingfors 1914 * Isela : en diktcykel . Svenska andelsförlaget, Stockholm 1918 * I fängelse och fångläger : upplevelser i Tyskland åren 1915–1917 . Svenska andelsförlaget, Stockholm 1918 * Valda dikter. Schildt, Helsingfors 1921 == Lähteet == * * George C. Schoolfield : A history of Finland's literature, ss. 441-442 (Google kirjat) * Teoslista Fennica-tietokannasta Luokka:Suomenruotsalaiset kirjailijat Luokka:Vuonna 1892 syntyneet Luokka:Vuonna 1918 kuolleet
Kurt Ekman

Kurt Ekman (1892 – 4. elokuuta 1918 Helsinki) oli suomenruotsalainen kirjailija. == Teoksia == * Havet : roman. Holger Schildt, Borgå 1916 * Toner : novellsamling. Schildt, Helsingfors 1918 == Lähteet == * * Teoslista Fennica-tietokannasta Luokka:Suomenruotsalaiset kirjailijat Luokka:Vuonna 1898 syntyneet Luokka:Vuonna 1918 kuolleet
Drive

Drive voi tarkoittaa ainakin seuraavia: * Drive – ajojahti (Drive), Steve Wangin ohjaama toimintaelokuva vuodelta 1997 * Drive, Nicolas Winding Refnin ohjaama jännityselokuva vuodelta 2011 * Drive, yhdysvaltalainen televisiosarja vuodelta 2007 * Drive, suomalainen yhtye * Drive, yhdysvaltalainen yhtye * Drive, Alan Jacksonin albumi * Drive, Béla Fleckin albumi * Drive, Bic Rungan albumi * Drive, Poisonblackin albumi * Drive, Robert Palmerin albumi * Drive, Scott Grimesin albumi * Drive, Steve Warinerin albumi * Drives, Lonnie Smithin albumi * Drive: Glay Complete Best, Glayn albumi * Drive: Nike + Original Run, The Crystal Methodin albumi * The Drive, Haddawayn albumi * ”Drive”, The Carsin kappale * ”Drive”, Clean Banditin ja Topicin kappale * ”Drive”, Clientin kappale * ”Drive”, Incubusin kappale * ”Drive”, R.E.M:n kappale * ”Drive”, Shannon Nollin kappale * ”Drive (For Daddy Gene)”, Alan Jacksonin kappale.
Vihtori Aaltonen

Vihtori Aaltonen (18. elokuuta 1871 Perttula – 21. heinäkuuta 1898 Helsinki) oli varhainen suomalainen työläisrunoilija. Renkinä ja maalarina työskennelleen Aaltosen runoja julkaistiin Työmies-lehdessä ja 1898 ilmestyneessä albumissa Vuossadan kynnyksellä. == Lähteet == * Flashback.org : Författare som dött innan de fyllt trettio * Vihtori Aaltosen muistokirjoitus Työmies no 30 23.07.1898 s. 2 (Historiallinen sanomalehtiarkisto) Luokka:Suomalaiset runoilijat Luokka:Suomalaiset työläiskirjailijat Luokka:Vuonna 1871 syntyneet Luokka:Vuonna 1898 kuolleet
Halo Graphic Novel

Halo Graphic Novel on Halo-videopelisarjan pohjalta tehty sarjakuva-albumi. Sen julkaisi Marvel Comics vuonna 2006. Suomennoksen on julkaissut Egmont vuonna 2007. == Lähteet == == Aiheesta muualla == * Jarkko Sikiö: Haloa sarjakuvakansalle . Kvaak.fi 5.11.2007. Luokka:Halo Luokka:Science fiction -sarjakuvat Luokka:Marvel Comicsin sarjakuvat Luokka:Vuoden 2006 kirjat Luokka:Sarjakuva-antologiat
Sirkut (keilailuseura)

Sirkut oli vuonna 1973 perustettu suomalainen keilailuseura, jonka kotipaikka oli Lahti. Se yhdistyi vuonna 2013 Keilaseura Bayhin. Joukko Lahden naiskeilaajista eronneita naisia perusti uuden Sirkut-keilaseuran toukokuussa 1973. Ensimmäiseksi puheenjohtajaksi valittiin Ritva Koskinen. Ensimmäisellä kaudellaan Sirkut osallistui Sarjamyllyyn kahdella joukkueella sekä SM- kisoihin kahdeksan naisen voimin. Sirkut nousi 1990-luvulla Lahden parhaaksi naiskeilailujoukkueeksi. Se nousi SM-liigaan kaudeksi 1996–1997 ja sijoittui kolmella ensimmäisellä kaudellaan kahdesti toiseksi ja kerran kolmanneksi. Myös kaudella 2000–2001 seura saavutti SM-liigassa pronssia. Kaudella 2003–2004 Sirkut voitti ensimmäisen kerran SM-liigassa kultaa, ja yhden hopeisen vuoden jälkeen tuli toinen mestaruus. Vuonna 2007 saavutuksena oli hopeaa, vuonna 2008 pronssia ja vuonna 2009 jälleen hopeaa.Vuonna 2013 Sirkut sijoittui liigassa hopealle. Seuran menestynein keilaaja on vuoden 2009 MM- mitalisti ja vuoden 2010 Euroopan-mestari Krista Pöllänen, joka liittyi seuraan vuonna 1995. Hän voitti ensimmäisen henkilökohtaisen Suomen- mestaruutensa vuonna 2001 ja on sen jälkeen voittanut Sirkkujen edustajana kuusi lisää. Minna Mäkelä voitti nuorten MM-kultaa all events -kilpailussa vuonna 2007 sekä naisten henkilökohtaisen Suomen-mestaruuden samana vuonna. Parien SM-kultaa Sirkkujen naiset ovat voittaneet vuosina 2002, 2004, 2005, 2007, 2008 ja 2013 sekä nelinaisjoukkueiden SM-kultaa 2003, 2004, 2005, 2006, 2008 ja 2009. == Lähteet == * Sirkkujen historia * Sirkkujen saavutukset === Viitteet === Luokka:Suomalaiset keilailuseurat Luokka:Lahtelaiset urheiluseurat Luokka:Vuonna 1973 perustetut urheiluseurat
Big Time Rush

Big Time Rush (tunnetaan myös nimellä BTR) oli Nickelodeonin televisiosarja. Sarjan keskiössä on neljä jääkiekkopelaajaa – Kendall, James, Logan ja Carlos – ja heidän seikkailunsa Hollywoodissa. Sarjan ensimmäinen jakso esitettiin Nickelodeonilla 28. marraskuuta 2009 ja sitä tehtiin neljä tuotantokautta. Sarjan ensimmäisiä tuotantokausia esitettiin Suomessa suomenkielisellä jälkiäänityksellä. == Näyttelijät == === Päähenkilöt === === Sivuhenkilöt === Luokka:2000-vuosikymmenen yhdysvaltalaiset nuorten tilannekomediat Luokka:2010-luvun yhdysvaltalaiset nuorten tilannekomediat Luokka:Nickelodeonin televisio-ohjelmat
Duncan Regehr

Duncan Peter Regehr on kanadalainen käsikirjoittaja sekä näyttelijä. Hänen tunnetuimpiin rooleihinsa kuuluvat Zorron rooli Zorro-televisiosarjassa vuodelta 1990 sekä kreivi Draculan rooli vuoden 1987 elokuvassa Kauhukopla. Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Elävät henkilöt Luokka:Vuonna 1952 syntyneet
Night of Hunters Tour

Night of Hunters Tour oli yhdysvaltalaisen laulaja-pianisti Tori Amosin konserttikiertue, joka mainosti hänen 11. studioalbumiaan Night of Huntersia. Kiertue kiersi Eurooppaa ja Pohjois-Amerikkaa vuonna 2011. Amos konsertoi myös Johannesburgissa ja Kapkaupungissa Etelä-Afrikassa. Kiertue alkoi 28. syyskuuta Helsingin jäähallista. ==Muusikot== Amosin säestäjänä kiertueella toimi Apollon Musagète -jousikvartetti.Apollon Musagete Quartett Night of Hunters oli Amosin ensimmäinen kiertue, jolla häntä säestivät jousisoittajat. Euroopan-kiertueella lämmittelijänä soitti brittiläinen laulaja-pianisti Mark Hole.News: Mark Hole Opening Tori's European TourMySpace - Mark Hole - Supporting Tori Amos in Helsinki == Aikataulu == Päivämäärä Kaupunki Maa Paikka 28\. syyskuuta 2011 Helsinki Helsingin jäähalli 30\. syyskuuta 2011 Pietari Oktyabrsky Hall 2\. lokakuuta 2011 Moskova Crocus Hall 4\. lokakuuta 2011 Luxemburg Den Atelier 5\. lokakuuta 2011 Pariisi Le Grand Rex 7\. lokakuuta 2011 Milano Teatro Arcimboldi 8\. lokakuuta 2011 Rooma Auditorium Parco della Musica 10\. lokakuuta 2011 Hampuri Laieszhalle 11\. lokakuuta 2011 Berliini Tempodrom 13\. lokakuuta 2011 Varsova Sala Kongresowa 17\. lokakuuta 2011 Amsterdam Carre 20\. lokakuuta 2011 Oslo Sentrum Scene 21\. lokakuuta 2011 Kööpenhamina Kuninkaallinen teatteri 24\. lokakuuta 2011 Luzern KKL 25\. lokakuuta 2011 Wien Stadthalle F 26\. lokakuuta 2011 Wien Alte Oper 28\. lokakuuta 2011 Antwerpen QEH 29\. lokakuuta 2011 Bryssel Bozar 31\. lokakuuta 2011 Essen Philharmonie 31\. lokakuuta 2011 Essen Philharmonie 2\. marraskuuta 2011 Lontoo Royal Albert Hall 3\. marraskuuta 2011 Hammersmith Apollo 4\. marraskuuta 2011 Manchester Royal Concert Hall 6\. marraskuuta 2011 Glasgow Apollo 8\. marraskuuta 2011 Belfast Waterfront 9\. marraskuuta 2011 Dublin Grand Canal Theatre 12\. marraskuuta 2011 Johannesburg Theatre of Marcelius at Emperors Casino 13\. marraskuuta 2011 14\. marraskuuta 2011 14\. marraskuuta 2011 Kapkaupunki Grand Arena and Grand West Casino 1\. joulukuuta 2011 Philadelphia Academy of Music 2\. joulukuuta 2011 New York Beacon Theatre 3\. joulukuuta 2011 5\. joulukuuta 2011 Washington Constitution Hall 6\. joulukuuta 2011 Boston Orpheum Theatre 8\. joulukuuta 2011 Toronto Massey Hall 10\. joulukuuta 2011 Chicago Chicago Theatre 13\. joulukuuta 2011 Vancouver Orpheum Theatre 14\. joulukuuta 2011 Seattle Paramount Theatre 16\. joulukuuta 2011 Oakland Paramount Theatre 17\. joulukuuta 2011 Los Angeles Orpheum Theatre 18\. joulukuuta 2011 21\. joulukuuta 2011 Austin Bass Concert Hall 22\. joulukuuta 2011 Dallas Verizon Theatre at Grand Prairie Tori Amos - Tours - Night of Hunters Tour Dates ==Lähteet== ==Aiheesta muualla== * Tori Amos - Tours * Apollon Musagète * Mark Hole - Music Luokka:Vuoden 2011 konserttikiertueet Luokka:Tori Amos